Na temelju članka 36. Zakona o poljoprivredi („Narodne novine“ broj 118/18, 42/20, 127/20, 52/21 i 152/22), i članka 40. Statuta Grada Koprivnice („Glasnik Grada Koprivnice“ broj 4/09, 1/12, 1/13, 3/13 – počišćeni tekst, 1/18, 2/20 i 1/21) Gradsko vijeće Grada Koprivnice, na \_\_\_ sjednici održanoj \_\_\_\_\_\_\_ 2025. godine, donosi

O D L U K U

o izmjenama i dopunama Odluke o potporama

poljoprivredi za razdoblje od 2024. do 2027. godine

Članak 1.

U Odluci o potporama poljoprivredi za razdoblje od 2024. do 2027. godine („Glasnik Grada Koprivnice“ broj 2/24) u članku 2. iza riječi: „(SL. L 352, 24. prosinac 2013.)“ dodaje se zarez, te se briše slovo „i“, a iza riječi: „(SL L 51, 22.2.2019)“ dodaju se riječi: „i Uredbe Komisije (EU) 2024/3118 od 10. prosinca 2024. o izmjeni Uredbe (EU) br. 1408/2013 o primjeni članaka 107. i 108. Ugovora o funkcioniranju Europske unije na potpore de minimis u poljoprivrednom sektoru.“

Članak 2.

U članku 6. stavku 2. iza brojeva: „1408/2013“ dodaje se zarez, te se briše slovo: „i“, a iza brojeva: „2019/316“ dodaje se slovo: „i“ i broj: „2024/3118.“

Članak 3.

Članak 9. mijenja se i glasi:

„Sukladno članku 3. stavku 2. Uredbe broj 1408/2013, 2019/316 i 2024/3118 ukupan iznos potpora koji je dodijeljen jednom poduzetniku ne smije prijeći iznos od 50.000,00 EUR tijekom bilo kojeg razdoblja od tri godine te se ta gornja granica primjenjuje bez obzira na oblik ili svrhu potpore.

Sukladno članku 3. Uredbe 2023/2831 ukupan iznos potpora koji je dodijeljen jednom poduzetniku ne smije prijeći iznos od 300.000,00 EUR tijekom bilo kojeg razdoblja od tri godine.

Prije dodjele potpore, korisnik potpore dužan je davatelju (u ovom slučaju, Gradu Koprivnici) dostaviti izjavu o svim drugim potporama koje je zaprimio tijekom tekuće kao i tijekom prethodne dvije godine, neovisno o razini davatelja potpora, kako bi se izbjegla moguća prekomjerna dodjela državne potpore.

Davatelj potpora prilikom dodjele potpore ima obvezu izvijestiti korisnika da mu je dodijeljena potpora, voditi evidenciju o dodijeljenim potporama po pojedinim korisnicima, te čuvati podatke o dodijeljenim potporama deset godina od dana dodjele.

O dodijeljenoj potpori usklađenoj s Uredbom 2024/3118 izvješćuje se Ministarstvo poljoprivrede, a o potporama usklađenim s Uredbom 2023/2831 Ministarstvo financija.

Sukladno članku 3., točka 9. i 10. Uredbe Komisije (EU) broj 2024/3118 od 10. prosinca 2024. o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru propisuje se:

1. U slučaju spajanja ili preuzimanja, pri utvrđivanju prelazi li bilo koja nova de minimis potpora dodijeljena novom poduzetniku ili poduzetniku stjecatelju relevantnu gornju granicu za de minimis potpore ili relevantnu nacionalnu gornju vrijednost u obzir se uzimaju sve prethodne de minimis potpore dodijeljene bilo kojem od poduzetnika uključenih u postupak spajanja. De minimis potpore koje su zakonito dodijeljene prije spajanja ili preuzimanja ostaju zakonite.
2. Ako se jedan poduzetnik podijeli na dva ili više zasebnih poduzetnika, potpora de minimis dodijeljena prije podjele dodjeljuje se poduzetniku koji je od nje ostvario korist, a to je načelno poduzetnik koji je preuzeo djelatnost za koje je korištena potpora de minimis. Ako takva raspodjela nije moguća, potpora de minimis razmjerno se dodjeljuje na temelju knjigovodstvene vrijednosti vlasničkog kapitala novih poduzetnika na datum kad je podjela stupila na snagu.“

Članak 4.

U ostalom dijelu Odluka o potporama poljoprivredi na području Grada Koprivnice za razdoblje od 2024. do 2027. godine ostaje neizmijenjena.

Članak 5.

Ove izmjene i dopune Odluke o potporama poljoprivredi na području Grada Koprivnice za razdoblje od 2024. do 2027. godine stupaju na snagu osmi dan od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA:

URBROJ:

Koprivnica,

PREDSJEDNIK:

Ivan Pal, prof.

**O B R A Z L O Ž E NJ E**

1. PRAVNI TEMELJ

Pravni temelj za donošenje ovog akta je članak 36. Zakona o poljoprivredi („Narodne novine“, broj 118/2018, 42/2020, 127/2020, 52/2021, 152/2022 i 152/2024) kojim su propisani davatelji i pravila provedbe dodjele potpora de minimis.

1. OCJENA STANJA I OSNOVNA PITANJA KOJA SE UREĐUJU AKTOM

Predloženim izmjenama i dopunama Odluke o potporama poljoprivredi za razdoblje od 2024. do 2027. godine («Glasnik Grada Koprivnice» broj 2/24), vrše se usklađenja s propisima na temelju kojih se dodjeljuju potpore male vrijednosti sukladno pravilima EU o pružanju državne potpore poljoprivredi i ruralnom razvoju propisanim u skladu s Uredbom Komisije (EU).

Europska Komisija je dana 10. prosinca 2024. godine donijela novu Uredbu Komisije (EU) 2024/3118 o izmjeni Uredbe (EU) br. 1408/2013 o primjeni članka 107. i 108. Ugovora o funkcioniranju Europske unije na potpore de minimis u poljoprivrednom sektoru.

Sukladno svemu gore navedenom potrebno je pristupiti izmjenama i dopunama Odluke o potporama poljoprivredi za razdoblje od 2024. godine do 2027. godine na način da se izmjeni propis na temelju kojeg se dodjeljuju potpore male vrijednosti. U samoj primjeni povećana je gornja granica potpore de minimis koju može primiti „jedan poduzetnik“, razdoblje koje se uzima u obzir za potrebe procjene usklađenosti s gornjim granicama te postupci uzimanja u obzir potpora prilikom spajanja ili preuzimanja ili podjele „jednog poduzetnika“.

1. SREDSTVA POTREBNA ZA PROVOĐENJE ODLUKE

Sredstva za provedbu ovih izmjena i dopuna Odluke neće iziskivati osiguranje zasebnih i dodatnih financijskih sredstava u Proračunu Grada Koprivnice.

|  |  |
| --- | --- |
| Nositelj izrade akta:  Upravni odjel za financije, gospodarstvo  i europske poslove  PROČELNIK:  Zdravko Punčikar, dipl. oec. | Predlagatelj akta:    GRADONAČELNIK:  Mišel Jakšić, dipl. oec. |